title: Provedbena uredba Komisije (EU) 2015/2093 оd 18. studenoga 2015. o izmjeni Uredbe (EZ) br. 718/2007 o provedbi Uredbe Vijeća (EZ) br. 1085/2006 o uspostavljanju Instrumenta pretpristupne pomoći (IPA)

text:
               20.11.2015

               HR

               Službeni list Europske unije

               L 303/3

         PROVEDBENA UREDBA KOMISIJE (EU) 2015/2093
   оd 18. studenoga 2015.
   o izmjeni Uredbe (EZ) br. 718/2007 o provedbi Uredbe Vijeća (EZ) br. 1085/2006 o uspostavljanju Instrumenta pretpristupne pomoći (IPA)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1085/2006 od 17. srpnja 2006. o uspostavljanju Instrumenta pretpristupne pomoći (IPA) (1), a posebno njezin članak 3. stavak 3.,
   budući da:

               (1)

               Uredbom (EZ) br. 1085/2006 (Uredba o programu IPA) utvrđuju se ciljevi i glavna načela pretpristupne pomoći državama kandidatkinjama i potencijalnim državama kandidatkinjama. Detaljna pravila za provedbu pretpristupne pomoći određena su Uredbom Komisije (EZ) br. 718/2007 (2).

               (2)

               Iako se Uredba o programu IPA primjenjivala samo do 31. prosinca 2013., njome se još uvijek uređuje provedba proračunskih obveza preuzetih do 31. prosinca 2013. Nadalje, člankom 212. Uredbe (EU, Euratom) br. 966/2012 Europskog parlamenta i Vijeća (3) predviđa se da se članak 166. stavak 3. Uredbe Vijeća (EZ, Euratom) br. 1605/2002 (4) nastavlja primjenjivati na one proračunske obveze koja su dostupne do 31. prosinca 2018.

               (3)

               Uredbom (EU, Euratom) br. 966/2012 omogućeno je da Komisija uspostavi i upravlja uzajamnim fondovima Unije za vanjsko djelovanje. Takvi uzajamni fondovi Unije mogu biti prikladan način provedbe pretpristupne pomoći u svrhu ostvarivanja ciljeva Uredbe o programu IPA, a posebno onih koji se provode u okviru njezinih komponenti Pomoć u tranziciji i izgradnja institucija, Regionalni razvoj i Razvoj ljudskih potencijala.

               (4)

               Korištenje uzajamnog fonda Unije za vanjsko djelovanje može biti prikladan način provedbe pomoći u kontekstu krize u Siriji. Od početka te krize Turska je poduzela izuzetne napore u prihvaćanju izbjeglica čiji je broj prešao 2 milijuna osoba u listopadu 2015. Kao posljedica toga, zemlja se susreće s izazovom da odgovori na kratkoročne humanitarne potrebe izbjeglica, uključujući maloljetnike i ranjive osobe, te je istodobno suočena s više srednjoročnih i dugoročnih izazova, posebno u regijama koje prihvaćaju većinu izbjeglica, a koji se odnose na socijalne usluge, konkurentnost i infrastrukturu kao i dostupnost obrazovanja, uključujući i za izbjeglice.

               (5)

               Učinkovitost pomoći koju je Unija pružila Turskoj u okviru komponenti Regionalni razvoj i Razvoja ljudskih potencijala programa IPA mogla bi se povećati u pogledu suočavanja s prethodno navedenim izazovima ako bi se provela pomoć putem regionalnog uzajamnog fonda osnovanog kao odgovor na krizu u Siriji. Regionalni uzajamni fond osnovan je Odlukom C(2014) 9615 (5) na razdoblje od 60 mjeseci. Svi financijski doprinosi Unije regionalnom uzajamnom fondu trebali bi biti u skladu s odgovarajućim financijskim instrumentima kojima mu se doprinosi, uključujući u pogledu zemljopisnog područja primjene.

               (6)

               Komponentom Regionalni razvoj programa IPA može se doprinijeti financiranju vrsta aktivnosti koje su predviđene Uredbom (EZ) br. 1080/2006 Europskog parlamenta i Vijeća (6). Te vrste aktivnosti uključuju promicanje: inovacija i poduzetništva; ulaganja povezanih s vodoopskrbom te gospodarenjem vodom i otpadom; obrade otpadnih voda i kakvoće zraka; ulaganja u obrazovanje, uključujući strukovno osposobljavanje te ulaganja u zdravstvenu i socijalnu infrastrukturu koja pridonosi regionalnom i lokalnom razvoju.

               (7)

               Komponentom Razvoj ljudskih potencijala programa IPA može se doprinijeti financiranju vrsta aktivnosti koje su predviđene Uredbom (EZ) br. 1081/2006 Europskog parlamenta i Vijeća (7). Te vrste aktivnosti uključuju mjere kojima je cilj povećanje sudjelovanja u obrazovanju i cjeloživotnom osposobljavanju, uključujući aktivnosti kojima je cilj smanjiti učestalost ranog napuštanja školovanja te povećati dostupnost osnovnog, strukovnog i visokoškolskog obrazovanja i osposobljavanja.

               (8)

               S obzirom na sve prethodno navedeno, primjereno je omogućiti korištenje uzajamnih fondova Unije, osnovanih u skladu s člankom 187. Uredbe (EU, Euratom) br. 966/2012, za provedbu pretpristupne pomoći.

               (9)

               Posebno je potrebno pružiti pravila koja se odnose na planiranje, programiranje, izvješćivanje, praćenje i sastavljanje zahtjeva za plaćanje kao i na upravljanje doprinosom iz uzajamnog fonda Unije prilikom postizanja ciljeva pretpristupne pomoći u okviru odgovarajućih programskih područja, a posebno u pogledu proračunske provedbe, promidžbe i prihvatljivosti.

               (10)

               Kako bi se omogućila brza primjena mjera predviđenih ovom Uredbom, ona bi trebala stupiti na snagu sljedećeg dana od dana objave u Službenom listu Europske unije.

               (11)

               Mjere predviđene ovom Uredbom u skladu su s mišljenjem Odbora IPA-e II uspostavljenog člankom 13. Uredbe (EU) br. 231/2014 Europskog parlamenta i Vijeća (8).

               (12)

               Uredbu (EZ) br. 718/2007 stoga bi trebalo na odgovarajući način izmijeniti,

         DONIJELA JE OVU UREDBU:
   Članak 1.
   Uredba (EZ) br. 718/2007 mijenja se kako slijedi:

               1.

               U članak 65. dodaje se novi stavak 4.:
               „4.   U okviru ove komponente pomoć se može provoditi i doprinosom uzajamnom fondu Unije za vanjsko djelovanje (doprinos uzajamnom fondu) osnovanom u skladu s člankom 187. Uredbe (EU, Euratom) br. 966/2012 Europskog parlamenta i Vijeća (9), a u svrhu ostvarivanju ciljeva utvrđenih u odgovarajućim programima u okviru odgovarajućeg programskog područja.

                  (9)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).”"

               2.

               U članku 147. stavku 1. točka (c) mijenja se kako slijedi:

                           (a)

                           Točka vii. zamjenjuje se kako slijedi:

                                       „vii.

                                       ulaganja u obrazovanje i osposobljavanje, uključujući strukovno osposobljavanje”;

                           (b)

                           Dodaje se točka viii.:

                                       „viii.

                                       ulaganja u zdravstvenu i socijalnu infrastrukturu koja pridonose regionalnom i lokalnom razvoju.”

               3.

               Umeće se sljedeći članak 159.a:
               „Članak 159.a
               Doprinos uzajamnom fondu Unije za vanjsko djelovanje
               1.   U okviru komponenti Regionalni razvoj i Razvoj ljudskih potencijala u svrhu postizanju ciljeva utvrđenih u odgovarajućem operativnom programu unutar odgovarajućeg programskog područja, operacije se mogu provoditi putem doprinosa uzajamnim fondovima EU-a.
               2.   U vezi s doprinosom uzajamnom fondu, odgovarajući operativni program mora sadržavati samo navedene informacije:

                           (a)

                           sažetak procjene usklađenosti tog doprinosa s ciljevima uzajamnog fonda;

                           (b)

                           u okviru komponente Regionalni razvoj, informacije o prioritetnoj osi pojedinačne operacije upućujući također i na druge prioritetne osi u pogledu prihvatljivog izdatka koji može pokrivati i udio troškova upravljanja uzajamnog fonda kako je predviđeno člankom 187. stavkom 7. Uredbe (EU, Euratom) br. 966/2012;

                           (c)

                           u okviru komponente Razvoj ljudskih potencijala, informacije o mjeri za pojedinačnu operaciju u okviru odgovarajuće prioritetne osi upućujući također i na druge mjere u okviru te prioritetne osi u pogledu prihvatljivog izdatka koji može pokrivati i udio troškova upravljanja uzajamnog fonda kako je predviđeno člankom 187. stavkom 7. Uredbe (EU, Euratom) br. 966/2012;

                           (d)

                           utvrđivanje uzajamnog fonda kao krajnjeg korisnika;

                           (e)

                           iznos doprinosa.

                     3.   Članci 150. i 157. ne primjenjuju se na doprinose uzajamnom fondu.
               4.   Doprinos uzajamnom fondu ne podliježe kontrolama ex ante u skladu s člankom 14.; praćenju sektorskog odbora za praćenje u skladu s člancima 59., 167. i 169.; postupku odabira operacija predviđenom člankom 158. te ocjenama u skladu s člankom 166.
               5.   Odgovarajućim sporazumom o financiranju između Komisije i zemlje korisnice utvrđuju se detaljna provedbena pravila povezana s doprinosom uzajamnom fondu. Prema potrebi, ta se pravila mogu utvrđivati i odgovarajućim operativnim programom.
               Detaljna provedbena pravila posebno se odnose na:

                           (a)

                           obveze nadležnih tijela u zemlji korisnici;

                           (b)

                           izvješćivanje, evaluaciju i praćenje;

                           (c)

                           odredbe kojima se zahtijeva povrat ukupnog ili djelomičnog iznosa doprinosa, ovisno o slučaju, odgovarajućem programu u slučaju likvidacije uzajamnog fonda u skladu s člankom 187. stavkom 5. Uredbe (EU, Euratom) br. 966/2012.

                     6.   Izdaci povezani s doprinosima uzajamnom fondu prihvatljivi su od datuma osnutka uzajamnog fonda.
               Po završetku, ovjerenom izjavom o izdacima predstavlja se ukupan iznos doprinosa koji je operativni odbor uzajamnog fonda odlučio dodijeliti pojedinačnim aktivnostima do 31. prosinca 2017. u svrhu ostvarivanja ciljeva utvrđenih u odgovarajućem programu i unutar odgovarajućeg programskog područja.
               7.   Na zahtjev za privremeno plaćanje doprinosa uzajamnom fondu iz proračunskih obveza preuzetih do 31. prosinca 2012. ne primjenjuje se članak 161. stavak 1. treći podstavak zadnja rečenica.
               Nacionalni dužnosnik za ovjeravanje potvrđuje ovjerenom izjavom o izdacima koja se dostavlja do 31. prosinca 2015. da je doprinos uplaćen uzajamnom fondu koji je utvrđen u odgovarajućem programu.”

         Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. studenoga 2015.

            Za Komisiju

            Predsjednik

         Jean-Claude JUNCKER

      (1)  SL L 210, 31.7.2006., str. 82.

      (2)  Uredba Komisije (EZ) br. 718/2007 od 12. lipnja 2007. o provedbi Uredbe Vijeća (EZ) br. 1085/2006 o uspostavljanju Instrumenta pretpristupne pomoći (IPA) (SL L 170, 29.6.2007., str. 1.).

      (3)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).

      (4)  Uredba Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (SL L 248, 16.9.2002., str. 1.).

      (5)  Odluka Komisije C(2014)9615 od 10. prosinca 2014. o uspostavi Europskog regionalnog uzajamnog fonda Unije kao odgovor na krizu u Siriji, „fond Madad”.

      (6)  Uredba (EZ) br. 1080/2006 Europskog parlamenta i Vijeća od 5. srpnja 2006. o Europskom fondu za regionalni razvoj (SL L 210, 31.7.2006., str. 1.).

      (7)  Uredba (EZ) br. 1081/2006 Europskog parlamenta i Vijeća od 5. srpnja 2006. o Europskom socijalnom fondu (SL L 210, 31.7.2006., str. 12.).

      (8)  Uredba (EU) br. 231/2014 Europskog parlamenta i Vijeća od 11. ožujka 2014. o uspostavi Instrumenta pretpristupne pomoći (IPA II) (SL L 77, 15.3.2014., str. 11.).


title: Provedbena uredba Komisije (EU) br. 1309/2014 оd 9. prosinca 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               10.12.2014

               HR

               Službeni list Europske unije

               L 353/1

         PROVEDBENA UREDBA KOMISIJE (EU) br. 1309/2014
   оd 9. prosinca 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. prosinca 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  65,0

                  IL

                  116,6

                  MA

                  82,6

                  TN

                  139,2

                  TR

                  107,0

                  ZZ

                  102,1

                  0707 00 05

                  AL

                  63,5

                  EG

                  191,6

                  JO

                  258,6

                  MA

                  164,1

                  TR

                  137,5

                  ZZ

                  163,1

                  0709 93 10

                  MA

                  67,0

                  TR

                  126,4

                  ZZ

                  96,7

                  0805 10 20

                  AR

                  35,3

                  MA

                  68,6

                  SZ

                  37,7

                  TR

                  61,9

                  UY

                  32,9

                  ZA

                  47,9

                  ZW

                  33,1

                  ZZ

                  45,3

                  0805 20 10

                  MA

                  66,2

                  ZZ

                  66,2

                  0805 20 30, 0805 20 50, 0805 20 70, 0805 20 90

                  IL

                  107,2

                  JM

                  168,3

                  TR

                  76,7

                  ZZ

                  117,4

                  0805 50 10

                  TR

                  71,7

                  ZZ

                  71,7

                  0808 10 80

                  BA

                  32,4

                  BR

                  54,7

                  CA

                  135,6

                  CL

                  79,5

                  NZ

                  96,9

                  US

                  93,0

                  ZA

                  99,9

                  ZZ

                  84,6

                  0808 30 90

                  CN

                  82,9

                  TR

                  174,9

                  ZZ

                  128,9

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1337/2013 оd 13. prosinca 2013. o utvrđivanju pravila za primjenu Uredbe (EU) br. 1169/2011 Europskog parlamenta i Vijeća u pogledu navođenja zemlje podrijetla ili mjesta podrijetla za svježe, rashlađeno i smrznuto svinjsko, ovčje i kozje meso te meso peradi

text:
               14.12.2013

               HR

               Službeni list Europske unije

               L 335/19

         PROVEDBENA UREDBA KOMISIJE (EU) br. 1337/2013
   оd 13. prosinca 2013.
   o utvrđivanju pravila za primjenu Uredbe (EU) br. 1169/2011 Europskog parlamenta i Vijeća u pogledu navođenja zemlje podrijetla ili mjesta podrijetla za svježe, rashlađeno i smrznuto svinjsko, ovčje i kozje meso te meso peradi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1169/2011 Europskog parlamenta i Vijeća od 25. listopada 2011. o informiranju potrošača o hrani, izmjeni uredbi (EZ) br. 1924/2006 i (EZ) br. 1925/2006 Europskog parlamenta i Vijeća te o stavljanju izvan snage Direktive Komisije 87/250/EEZ, Direktive Vijeća 90/496/EEZ, Direktive Komisije 1999/10/EZ, Direktive 2000/13/EZ Europskog parlamenta i Vijeća, direktiva Komisije 2002/67/EZ i 2008/5/EZ i Uredbe Komisije (EZ) br. 608/2004 (1), a posebno njezin članak 26. stavak 8.,
   budući da:

               (1)

               Člankom 26. stavkom 2. Uredbe (EU) br. 1169/2011 utvrđuje se obveza navođenja zemlje podrijetla ili mjesta podrijetla na etiketi mesa obuhvaćenog oznakama kombinirane nomenklature koje su navedene u Prilogu XI. navedenoj Uredbi tj. svježeg, rashlađenog i smrznutog svinjskog, ovčjeg i kozjeg mesa te mesa peradi

               (2)

               Potrebno je odvagnuti između potrebe za informiranjem potrošača i dodatnih troškova koji nastaju gospodarskim subjektima i nacionalnim nadležnim tijelima, a što naposljetku utječe i na konačnu cijenu proizvoda. Ocjenom utjecaja i studijom koju je naručila Komisija ispitalo se nekoliko mogućnosti za navođenje zemlje podrijetla ili mjesta podrijetla s obzirom na najvažnije faze života životinja. Rezultati su pokazali da potrošači prije svega traže informacije o mjestu uzgoja životinje. Istodobno, pružanje obveznih informacija o mjestu rođenja životinje zahtijevalo bi uspostavljanje novih sustava sljedivosti na razini poljoprivrednog gospodarstva koje bi dovelo do određenih troškova, dok je označivanje mjesta klanja troškovno pristupačnije i potrošačima pruža vrijedne informacije. Što se tiče zemljopisne razine, postoje dokazi da bi navod o državi članici ili trećoj zemlji bio najvažnija informacija za potrošače.

               (3)

               U Uredbi (EU) br. 1169/2011 pojam „zemlja podrijetla” hrane određuje se u skladu s člancima 23. do 26. Uredbe Vijeća (EEZ) br. 2913/92 (2). Za proizvode životinjskog podrijetla taj se pojam odnosi na zemlju u kojoj je proizvod u cijelosti dobiven, što kada je u pitanju meso znači zemlja u kojoj je životinja rođena, uzgajana i zaklana. Ako je u proizvodnju hrane bilo uključeno nekoliko zemalja, taj se pojam odnosi na zemlju o kojoj su proizvodi podvrgnuti posljednjoj bitnoj i gospodarski opravdanoj preradi ili obradi. Međutim, ako meso potječe od životinja koje su rođene, uzgajane i zaklane u različitim zemljama, time se potrošači ne bi dovoljno informirali o podrijetlu mesa. Stoga je u svim tim situacijama potrebno propisati da se na etiketi navodi država članica ili treća zemlja u kojoj je životinja uzgajana u razdoblju koje čini bitan dio uobičajenog ciklusa uzgoja pojedine vrste, kao i država članica ili treća zemlja u kojoj je zaklana. Pojam „podrijetlo” trebalo bi biti rezervirano za meso koje potječe od životinja koje su rođene, uzgajane i zaklane, a time je i u cijelosti dobiveno, u jednoj te istoj državi članici ili trećoj zemlji.

               (4)

               U slučajevima u kojima je životinja uzgajana u nekoliko država članica ili trećih zemalja i ne može se ostvariti razdoblje uzgoja, potreban je odgovarajući navod mjesta uzgoja tako da se bolje zadovolje potrebe potrošača i izbjegne bespotrebna složenost etikete.

               (5)

               Osim toga, trebalo bi utvrditi pravila za pakiranja koja sadržavaju komade mesa iste vrste ili različitih vrsta, koje potječe od životinja uzgajanih i zaklanih u različitim državama članicama ili trećim zemljama.

               (6)

               Ovaj sustav označivanja zahtijeva pravila o sljedivosti u svim fazama proizvodnje i distribucije mesa, od klanja do pakiranja, kako bi se osigurala veza između označenog mesa i životinje ili skupine životinja od kojih meso potječe.

               (7)

               Za meso uvezeno iz trećih zemalja za koje nisu dostupne informacije za označivanje trebalo bi propisati posebna pravila.

               (8)

               Za mljeveno meso i obreske subjektima bi, s obzirom na karakteristike njihovih proizvodnih postupaka, trebalo omogućiti uporabu pojednostavnjenog sustava označivanja.

               (9)

               U pogledu komercijalnog interesa informacija koje se trebaju pružati u skladu s ovom Uredbom, trebalo bi subjektima u poslovanju s hranom omogućiti da uz obvezne navode na etiketi dodaju i druge elemente koji se odnose na podrijetlo mesa.

               (10)

               Budući da su relevantne odredbe Uredbe (EU) br. 1169/2011 primjenjive od 13. prosinca 2014. i da se njezinim člankom 47. propisuje primjena provedbenih pravila u skladu s tom Uredbom od 1. travnja svake kalendarske godine, ova bi se Uredba trebala početi primjenjivati 1. travnja 2015.

               (11)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Predmet i područje primjene
   Ovom se Uredbom utvrđuju pravila za navođenje zemlje podrijetla ili mjesta podrijetla na etiketi svježeg, rashlađenog i smrznutog svinjskog, ovčjeg ili kozjeg mesa te mesa peradi obuhvaćenog odgovarajućim oznakama kombinirane nomenklature koje su navedene u Prilogu XI. Uredbi (EU) br. 1169/2011.
   Članak 2.
   Definicije
   1.   Za potrebe ove Uredbe primjenjuju se definicija za „subjekt u poslovanju s hranom” iz članka 3. točke (3) Uredbe (EZ) br. 178/2002 Europskog parlamenta i Vijeća (3), definicija za „objekt” iz članka 2. stavka 1. točke (c) Uredbe (EZ) br. 852/2004 Europskog parlamenta i Vijeća (4) te definicija za „mljeveno meso” iz točke 1.13., „klaonicu” iz točke 1.16. i „rasjekavaonicu” iz točke 1.17. Priloga I. Uredbi (EZ) br. 853/2004 Europskog parlamenta i Vijeća (5).
   2.   Primjenjuju se i sljedeće definicije:

               (a)

               „obresci” znači mali komadi mesa, obuhvaćenog oznakama kombinirane nomenklature koje su navedene u Prilogu XI. Uredbi (EU) br. 1169/2011, potvrđeni kao prikladni za prehranu ljudi i nastali isključivo tijekom rezanja pri otkoštavanju trupova ili rasijecanju mesa.

               (b)

               „serija” znači meso obuhvaćeno oznakama kombinirane nomenklature navedenima u Prilogu XI. Uredbi (EU) br. 1169/2011, a koje potječe od jedne jedine vrste, s kostima ili bez njih, razrezano ili mljeveno ili nerazrezano i nemljeveno, razrezano, mljeveno ili pakirano u praktički identičnim uvjetima.

         Članak 3.
   Sljedivost
   1.   Subjekti u poslovanju s hranom imaju na raspolaganju i upotrebljavaju sustav identifikacije i registracije u svim fazama proizvodnje i distribucije mesa iz članka 1.
   2.   Sustav se primjenjuje kako bi se osiguralo sljedeće:

               (a)

               veza između mesa i životinje ili skupine životinja od kojih potječe, pri čemu je u fazi klanja za tu vezu odgovorna klaonica, i

               (b)

               prosljeđivanje informacija povezanih s navodima iz članaka 5., 6. ili 7., prema potrebi, zajedno s mesom, subjektima u fazama proizvodnje i distribucije koje slijede.

         Svaki subjekt u poslovanju s hranom odgovoran je za primjenu sustava identifikacije i registracije, kako je utvrđeno u prvom podstavku, u fazi proizvodnje i distribucije u kojoj djeluje.
   Subjekt u poslovanju s hranom koji pakira i označuje meso u skladu s člancima 5., 6. ili 7. osigurava podudarnost oznake serije kojom se identificira meso koje se isporučuje potrošaču ili objektu javne prehrane i odgovarajuće serije ili serija mesa koje čine pakiranje ili označenu seriju. Sva pakiranja s istom oznakom serije podudaraju se s istim navodima u skladu s člancima 5., 6. ili 7.
   3.   Sustavom iz stavka 1. osobito se evidentira dolazak životinja, trupova ili komada mesa, prema potrebi, u objekt subjekta u poslovanju s hranom i odlazak iz njega te se osigurava podudarnost dolazaka i odlazaka.
   Članak 4.
   Skupina životinja
   1.   Veličina skupine životinja iz članka 3. definira se kao:

               (a)

               broj trupova koji su razrezani zajedno i koji čine jednu seriju za dotičnu rasjekavaonicu u slučaju rasijecanja trupova;

               (b)

               broj trupova čije meso čini jednu seriju za dotičnu rasjekavaonicu ili pogon za mljevenje mesa u slučaju daljnjeg rezanja ili mljevenja.

         2.   Veličina serije ne prelazi dnevnu proizvodnju u jednom objektu.
   3.   Osim u slučaju u kojem se primjenjuje članak 7., objekti u kojima se meso reže ili melje pri sastavljanju serije osiguravaju da se svi trupovi u seriji podudaraju sa životinjama na čije se meso primjenjuju identični navodi za označivanje u skladu s člankom 5. stavkom 1. ili člankom 5. stavkom 2.
   Članak 5.
   Označivanje mesa
   1.   Etiketa mesa iz članka 1. namijenjenog krajnjem potrošaču ili objektima javne prehrane sadržava sljedeće navode:

               (a)

               državu članicu ili treću zemlju u kojoj je obavljen uzgoj pod navodom „Uzgajano u: (naziv države članice ili treće zemlje)”, u skladu sa sljedećim kriterijima:

                           i.

                           za svinje:

                                       —

                                       ako je u trenutku klanja životinja bila starija od 6 mjeseci, državu članicu ili treću zemlju u kojoj je ostvareno posljednje razdoblje uzgoja od najmanje četiri mjeseca,

                                       —

                                       ako je u trenutku klanja životinja bila mlađa od 6 mjeseci i s najmanje 80 kilograma žive vage, državu članicu ili treću zemlju u kojoj je ostvareno razdoblje uzgoja nakon što je životinja dosegla 30 kilograma,

                                       —

                                       ako je u trenutku klanja životinja bila mlađa od 6 mjeseci i s manje od 80 kilograma žive vage, državu članicu ili treću zemlju u kojoj je ostvareno cijelo razdoblje uzgoja;

                           ii.

                           za ovce i koze: državu članicu ili treću zemlju u kojoj je ostvareno posljednje razdoblje uzgoja od najmanje šest mjeseci ili, ako je u trenutku klanja životinja bila mlađa od 6 mjeseci, državu članicu ili treću zemlju u kojoj je ostvareno cijelo razdoblje uzgoja;

                           iii.

                           za perad: državu članicu ili treću zemlju u kojoj je ostvareno posljednje razdoblje uzgoja od najmanje jednog mjeseca ili, ako je u trenutku klanja životinja bila mlađa od jednog mjeseca, državu članicu ili treću zemlju u kojoj je ostvareno cijelo razdoblje uzgoja nakon što je životinja stavljena u tov;

               (b)

               državu članicu ili treću zemlju u kojoj je obavljeno klanje pod navodom „Zaklano u: (naziv države članice ili treće zemlje)” i

               (c)

               oznaku serije kojom se identificira meso koje se isporučuje potrošaču ili objektu javne prehrane.

         Ako razdoblje uzgoja iz točke (a) nije ostvareno u ni jednoj državi članici ili trećoj zemlji u kojoj je životinja uzgajana, navod iz točke (a) zamjenjuje se navodom „Uzgajeno u: više država članica EU-a” ili ako je meso uvezeno ili su životinje uvezene u Uniju, navodom „Uzgajano u: više država koje nisu članice EU-a” ili „Uzgajano u: više država članica EU-a i država izvan EU-a”.
   Uz to, ako razdoblje uzgoja iz točke (a) nije ostvareno u ni jednoj državi članici ili trećoj zemlji u kojoj je životinja uzgajana, navod iz točke (a) može se zamijeniti navodom „Uzgajano u: (popis država članica ili trećih zemalja u kojima je životinja uzgajana)” ako subjekt u poslovanju s hranom na zadovoljavajući način dokaže nadležnom tijelu da je životinja uzgajana u tim državama članicama ili trećim zemljama.
   2.   Navodi iz stavka 1. točaka (a) i (b) mogu se zamijeniti navodom „Podrijetlo: (naziv države članice ili treće zemlje)” ako subjekt u poslovanju s hranom na zadovoljavajući način dokaže nadležnom tijelu da meso iz članka 1. potječe od životinja koje su rođene, uzgajane i zaklane u jednoj jedinoj državi članici ili trećoj zemlji.
   3.   Ako nekoliko komada mesa iste vrste ili različitih vrsta odgovara različitim navodima za označivanje u skladu sa stavcima 1. i 2. i ako se predaju potrošaču ili objektu javne prehrane u istom pakiranju, na etiketi se navodi:

               (a)

               popis relevantnih država članica ili trećih zemalja u skladu sa stavcima 1. ili 2., za svaku vrstu;

               (b)

               oznaka serije kojom se identificira meso isporučeno potrošaču ili objektu javne prehrane.

         Članak 6.
   Izuzeće za meso iz trećih zemalja
   Odstupajući od članka 5. stavka 1. točke (a), etiketa mesa iz članka 1. uvezenog za stavljanje na tržište Unije i za koje nisu dostupne informacije propisane u članku 5. stavku 1. točki (a), sadržava navod „Uzgajano u: izvan EU-a” i „Zaklano u: (naziv treće zemlje u kojoj je životinja zaklana)”.
   Članak 7.
   Izuzeća za mljeveno meso i obreske
   Odstupajući od članka 5. stavka 1. točaka (a) i (b), članka 5. stavka 2. i članka 6. u pogledu mljevenog mesa i obrezaka, mogu se primijeniti sljedeći navodi:

               (a)

               „Podrijetlo: EU” ako su mljeveno meso ili obresci proizvedeni isključivo od mesa koje potječe od životinja koje su rođene, uzgajane i zaklane u različitim državama članicama;

               (b)

               „Uzgajano i zaklano u: EU” ako su mljeveno meso ili obresci proizvedeni isključivo od mesa koje potječe od životinja koje su uzgajane i zaklane u različitim državama članicama;

               (c)

               „Uzgajano i zaklano u: izvan EU-a” ako su mljeveno meso ili obresci proizvedeni isključivo od mesa uvezenog u Uniju;

               (d)

               „Uzgajano u: izvan EU-a” i „Zaklano u: EU” ako su mljeveno meso ili obresci proizvedeni isključivo od mesa koje potječe od životinja koje su uvezene u Uniju kao životinje za klanje i zaklane su u jednoj ili različitim državama članicama;

               (e)

               „Uzgajano i zaklano u: EU i izvan EU-a” ako su mljeveno meso ili obresci proizvedeni:

                           i.

                           od mesa koje potječe od životinja koje su uzgajane i zaklane u jednoj ili različitim državama članicama i od mesa koje je uvezeno u Uniju; ili

                           ii.

                           od mesa koje potječe od životinja koje su uvezene u Uniju i zaklane u jednoj ili različitim državama članicama.

         Članak 8.
   Dodatne neobavezne informacije na etiketi
   Subjekti u poslovanju s hranom mogu dopuniti navode iz članaka 5., 6. ili 7. dodatnim informacijama o podrijetlu mesa.
   Dodatne informacije iz prvog stavka nisu u suprotnosti s navodima iz članaka 5., 6. ili 7. i u skladu su s pravilima poglavlja V. Uredbe (EU) br. 1169/2011.
   Članak 9.
   Stupanje na snagu i primjena
   Ova Uredba stupa na snagu trećeg dana nakon objave u Službenom listu Europske unije.
   Primjenjuje se od 1. travnja 2015. Ne primjenjuje se na meso koje je zakonito stavljeno na tržište Unije prije 1. travnja 2015. do iscrpljenja zaliha.
   Obvezujuća je u cijelosti i izravno se primjenjuje u svim državama članicama.

      Sastavljeno u Bruxellesu 13. prosinca 2013.

            Za Komisiju

            Predsjednik

         José Manuel BARROSO

      (1)  SL L 304, 22.11.2011., str. 18.

      (2)  Uredba Vijeća (EEZ) br. 2913/92 od 12. listopada 1992. o donošenju Carinskog zakonika Zajednice (SL L 302, 19.10.1992., str. 1.).

      (3)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).

      (4)  Uredba (EZ) br. 852/2004 Europskog parlamenta i Vijeća od 29. travnja 2004. o higijeni hrane (SL L 139, 30.4.2004., str. 1.).

      (5)  Uredba (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih pravila higijene hrane životinjskog podrijetla (SL L 139, 30.4.2004., str. 55.).


title: Provedbena Uredba Vijeća (EU) br. 907/2011 od 6. rujna 2011. o izmjeni Provedbene uredbe (EU) br. 1105/2010 o uvođenju konačne antidampinške pristojbe i konačnoj naplati privremene pristojbe uvedene na uvoz pređe visoke čvrstoće od poliestera podrijetlom iz Narodne Republike Kine i prekidu postupka u vezi s uvozom pređe visoke čvrstoće od poliestera podrijetlom iz Republike Koreje i Tajvana

text:
               11/Sv. 118

               HR

               Službeni list Europske unije

               43

         32011R0907

               L 232/29

               SLUŽBENI LIST EUROPSKE UNIJE

         PROVEDBENA UREDBA VIJEĆA (EU) br. 907/2011
   od 6. rujna 2011.
   o izmjeni Provedbene uredbe (EU) br. 1105/2010 o uvođenju konačne antidampinške pristojbe i konačnoj naplati privremene pristojbe uvedene na uvoz pređe visoke čvrstoće od poliestera podrijetlom iz Narodne Republike Kine i prekidu postupka u vezi s uvozom pređe visoke čvrstoće od poliestera podrijetlom iz Republike Koreje i Tajvana
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) (Osnovna uredba), a posebno njezin članak 9.,
   uzimajući u obzir Provedbenu uredbu Vijeća (EU) br. 1105/2010 od 29. studenoga 2010. o uvođenju konačne antidampinške pristojbe i konačnoj naplati privremene pristojbe uvedene na uvoz pređe visoke čvrstoće od poliestera podrijetlom iz Narodne Republike Kine i prekidu postupka u vezi s uvozom pređe visoke čvrstoće od poliestera podrijetlom iz Republike Koreje i Tajvana (2), a posebno njezin članak 4.,
   uzimajući u obzir prijedlog koji je podnijela Europska komisija (Komisija) nakon savjetovanja sa Savjetodavnim odborom,
   budući da:
   A.   MJERE NA SNAZI

               (1)

               Vijeće je Provedbenom uredbom (EU) br. 1105/2010 uvelo konačnu antidampinšku pristojbu na uvoz pređe visoke čvrstoće od poliestera (drukčija od konca za šivanje), nepripremljene u pakiranja za pojedinačnu prodaju, uključujući monofilament od manje od 67 deciteksa, podrijetlom iz Narodne Republike Kine (NRK), trenutačno obuhvaćene oznakom KN 5402 20 00 (dotični proizvod).

               (2)

               S obzirom na veliki broj proizvođača izvoznika koji su surađivali u ispitnom postupku koji je doveo do uvođenja antidampinške pristojbe (početni ispitni postupak) u NRK-u, odabran je uzorak kineskih proizvođača izvoznika i uvedene su stope individualne pristojbe u rasponu od 0 % do 5,5 % za trgovačka društva uključena u uzorak, dok je ostalim trgovačkim društvima koja su surađivala, a nisu uključena u uzorak dodijeljena stopa pristojbe od 5,3 %. Za dva trgovačka društva koja su surađivala, a nisu bila uključena u uzorak odobreno je individualno ispitivanje u smislu članka 17. stavka 3. Osnovne uredbe i dobila su pristojbe od 0 % do 9,8 %. Stopa pristojbe od 9,8 % za NRK uvedena je za sva ostala trgovačka društva.

               (3)

               Članak 4. Provedbene uredbe (EU) br. 1105/2010 omogućava kineskim proizvođačima izvoznicima koji zadovoljavaju kriterije određene navedenim člankom dodjelu stope pristojbe koja se primjenjuje na trgovačka društva koja surađuju, a nisu uključena u uzorak, tj. 5,3 %.

         B.   ZAHTJEVI NOVIH PROIZVOĐAČA IZVOZNIKA

               (4)

               Dva trgovačka društva (podnositelji zahtjeva) zatražila su dodjelu „tretmana novog proizvođača izvoznika” (TNPI).

               (5)

               Izvršeno je ispitivanje kako bi se utvrdilo zadovoljavaju li svi podnositelji zahtjeva kriterije za odobravanje primjene TNPI-a kako je određeno člankom 4. Provedbene uredbe (EU) br. 1105/2010, provjerom da podnositelj zahtjeva:

                           —

                           proizvodi dotični proizvod u NRK-u,

                           —

                           nije izvozio dotični proizvod u Uniju tijekom razdoblja ispitnog postupka na kojem su se temeljile mjere (od 1. srpnja 2008. do 30. lipnja 2009.),

                           —

                           nije povezan ni sa jednim od izvoznika ili proizvođača u NRK-u koji podliježu mjerama uvedenima tom Uredbom,

                           —

                           je uistinu u Uniju izvozio dotični proizvod nakon razdoblja ispitnog postupka na kojem se temelje mjere ili je sklopio neopozivu ugovornu obvezu izvoza znatne količine u Uniju.

               (6)

               Upitnici su poslani podnositeljima zahtjeva od kojih se tražilo da dostave dokaze kojima dokazuju ispunjavanje gore navedenih kriterija.

               (7)

               Komisija je tražila i provjerila sve podatke koje je smatrala potrebnima za potrebe utvrđivanja jesu li ispunjeni kriteriji određeni u članku 4. Provedbene uredbe (EU) br. 1105/2010. Posjeti radi provjere obavljene su u poslovnim prostorijama dva podnositelja zahtjeva:

                           —

                           Jiangsu Hengli Chemical Fibre Co. Ltd,

                           —

                           Amann Twisting Yancheng Co. Ltd.

         C.   NALAZI

               (8)

               U pogledu jednog podnositelja zahtjeva, društva Jiangsu Hengli Chemical Fibre Co. Ltd, ispitivanje dostavljenih podataka pokazalo je da je dostavio dostatne dokaze koji potvrđuju da ispunjava kriterije određene u članku 4. Provedbene uredbe (EU) br. 1105/2010. Stoga se tom podnositelju zahtjeva može odobriti prosječna ponderirana stopa pristojbe za trgovačka društva koja surađuju, a koja nisu obuhvaćena uzorkom (odnosno 5,3 %) u skladu s člankom 4. Provedbene uredbe (EU) br. 1105/2010 te ih treba dodati na popis proizvođača izvoznika iz članka 1. stavka 2. iste Uredbe.

               (9)

               U pogledu drugog podnositelja zahtjeva, društva Amann Twisting Yancheng Co. Ltd, ispitivanje dostavljenih podataka pokazalo je da nije dostavio dostatne dokaze koji potvrđuju da ispunjava kriterije određene u članku 4. Provedbene uredbe (EU) br. 1105/2010. Posebno, ispitni postupak je pokazao da glavnu sirovinu korištenu u proizvodnom procesu, pređu visoke čvrstoće od poliestera, ne proizvodi podnositelj zahtjeva, nego se nabavlja od nepovezanih dobavljača. Filament prerađuje podnositelj zahtjeve putem različitih proizvodnih postupaka, uključujući sukanje, i konačno izvozi pod definicijom dotičnog proizvoda. S obzirom na to da podnositelj zahtjeva nije proizvodio dotični proizvod, nego ga je zapravo samo prerađivao, zaključeno je da se društvo Amann Twisting Yancheng Co. Ltd ne može smatrati proizvođačem dotičnog proizvoda. Stoga ne ispunjava zahtjev za TNPI prema kojem trgovačko društvo podnositelj zahtjeva mora biti „proizvođač” dotičnog proizvoda.

               (10)

               Njegov zahtjev za TNPI je, stoga, odbačen.

         D.   MIJENJANJE POPISA TRGOVAČKIH DRUŠTAVA KOJA IMAJU KORISTI OD INDIVIDUALNIH STOPA PRISTOJBA

               (11)

               S obzirom na nalaze ispitnog postupka kako je navedeno u uvodnoj izjavi 8., zaključuje se da trgovačko društvo Jiangsu Hengli Chemical Fibre Co. Ltd treba dodati na popis pojedinačnih trgovačkih društava iz članka 1. stavka 2. Provedbene uredbe (EU) br. 1105/2010 sa stopom pristojbe od 5,3 %.

               (12)

               Podnositelji zahtjeva i industrija Unije obaviješteni su o nalazima ispitnog postupka te su imali priliku dostaviti svoje komentare.

               (13)

               Svi argumenti i podnesci zainteresiranih stranaka analizirani su i valjano uzeti u obzir ako su bili utemeljeni,

         DONIJELO JE OVU UREDBU:
   Članak 1.
   Prilog iz članka 1. stavka 2. Provedbene uredbe (EU) br. 1105/2010 zamjenjuje se sljedećim:

         „PRILOG

            KINESKI PROIZVOĐAČI IZVOZNICI KOJI SURAĐUJU, A NISU U UZORKU

            Dodatna oznaka TARIC A977

                     Naziv trgovačkog društva

                     Grad

                     Heilongjiang Longdi Co. Ltd

                     Harbin

                     Jiangsu Hengli Chemical Fibre Co. Ltd

                     Wujiang

                     Hyosung Chemical Fiber (Jiaxing) Co. Ltd

                     Jiaxing

                     Shanghai Wenlong Chemical Fiber Co. Ltd

                     Šangaj

                     Shaoxing Haifu Chemistry Fibre Co. Ltd

                     Shaoxing

                     Sinopec Shanghai Petrochemical Company

                     Šangaj

                     Wuxi Taiji Industry Co. Ltd

                     Wuxi”

   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. rujna 2011.

            Za Vijeće

            Predsjednik

         M. DOWGIELEWICZ

      (1)  SL L 343, 22.12.2009., str. 51.

      (2)  SL L 315, 1.12.2010., str. 1.


title: Provedbena uredba Komisije (EU) 2016/1380 оd 16. kolovoza 2016. o odstupanju od članka 55. stavka 2. točke (a) Delegirane uredbe (EU) 2015/2446 u pogledu pravila o podrijetlu koja se primjenjuju na regionalnu kumulaciju za tunu podrijetlom iz Ekvadora

text:
               17.8.2016

               HR

               Službeni list Europske unije

               L 222/4

         PROVEDBENA UREDBA KOMISIJE (EU) 2016/1380
   оd 16. kolovoza 2016.
   o odstupanju od članka 55. stavka 2. točke (a) Delegirane uredbe (EU) 2015/2446 u pogledu pravila o podrijetlu koja se primjenjuju na regionalnu kumulaciju za tunu podrijetlom iz Ekvadora
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 64. stavak 6 i članak 66. točku (b),
   budući da:

               (1)

               Uredbom (EU) br. 1384/2014 Europskog parlamenta i Vijeća (2) Unija je Ekvadoru odobrila tarifne povlastice od 1. siječnja 2015. do 31. prosinca 2016. kao privremeni uzajamni dogovor kako bi se izbjegli nepotrebni poremećaji trgovine između Unije i Ekvadora nakon parafiranja Protokola o pristupanju Ekvadora Sporazumu o trgovini između Europske unije i njezinih država članica, s jedne strane, i Kolumbije i Perua, s druge strane (3), dana 12. prosinca 2014.

               (2)

               Za potrebe povlastica odobrenih Uredbom (EU) br. 1384/2014 primjenjuju se pravila o podrijetlu utvrđena u dijelu I. glavi IV. poglavlju 2. odjeljku 1. Uredbe Komisije (EEZ) br. 2454/93 (4), uključujući pravila o regionalnoj kumulaciji podrijetla unutar skupine zemalja koja uključuje Boliviju, Kolumbiju, Kostariku, Ekvador, El Salvador, Gvatemalu, Honduras, Nikaragvu, Panamu, Peru i Venezuelu. Od 1. siječnja 2014. regionalna kumulacija može se primjenjivati samo na zemlje u istoj regionalnoj skupini koje su u vrijeme izvoza u Uniju korisnice općeg sustava povlastica (OSP) u skladu s Uredbom (EU) br. 978/2012 Europskog parlamenta i Vijeća (5).

               (3)

               Uredba (EEZ) br. 2454/93 stavljena je izvan snage s učinkom od 1. svibnja 2016. te su od tog datuma pravila o podrijetlu koja se primjenjuju za potrebe tarifnih povlastica odobrenih za robu podrijetlom iz Ekvadora utvrđena u glavi II. poglavlju 2. odjeljku 2. pododjeljcima 2. i 3. Delegirane Uredbe Komisije (EU) 2015/2446 (6) te u glavi II. poglavlju 2. odjeljku 2. pododjeljcima od 2. do 9. Provedbene uredbe Komisije (EU) 2015/2447 (7). Delegiranom uredbom (EU) 2015/2446 predviđaju se ista pravila o kumulaciji kao i Uredbom (EEZ) br. 2454/93.

               (4)

               Od 1. siječnja 2016. Kolumbija, Peru, Kostarika, El Salvador, Gvatemala, Honduras, Nikaragva i Panama, uključeni u istu regionalnu skupinu kao Ekvador, više nisu zemlje korisnice OSP-a. Stoga se od 1. siječnja 2016. pripremljena ili konzervirana tuna i prugasti bonito razvrstani u podbroj 1604 14 Harmoniziranog sustava nazivlja i brojčanog označivanja robe (HS) te pripremljena ili konzervirana tuna, prugasti bonito ili ostala riba roda Euthynnus iz podbroja 1604 20 70 kombinirane nomenklature (KN) ne može smatrati podrijetlom iz Ekvadora na temelju regionalne kumulacije s tim zemljama za potrebe tarifnih povlastica odobrenih Uredbom (EU) br. 1384/2014.

               (5)

               Ekvador je 4. travnja 2016. podnio zahtjev za odstupanje od pravila o povlaštenom podrijetlu kako bi ekvadorska industrija prerade ribe za potrebe određivanja podrijetla pripremljene ili konzervirane tune i prugastog bonita razvrstanih u tarifni podbroj HS-a 1604 14 te pripremljene ili konzervirane tune, prugastog bonita ili ostale ribe roda Euthynnus iz podbroja KN-a 1604 20 70 mogla smatrati da su materijali s podrijetlom iz Kolumbije, Perua, Kostarike, El Salvadora, Gvatemale, Hondurasa, Nikaragve i Paname materijali s podrijetlom iz Ekvadora na temelju regionalne kumulacije. Zatraženo je da se odstupanje primjenjuje od 1. siječnja 2016. Dodatne informacije priložene su početnom zahtjevu 30. lipnja 2016.

               (6)

               U zahtjevu za odstupanje Ekvador je objasnio da se za proizvodnju pripremljene i konzervirane tune koju Ekvador izvozi u Uniju znatne količine sirove tune dobivaju iz zemalja Srednje Amerike i andskih zemalja. Bez mogućnosti kumuliranja s tim zemljama iz iste regionalne skupine ekvadorski izvoz pripremljene i konzervirane tune s podrijetlom smanjio bi se za 30 %.

               (7)

               U međuvremenu je 16. travnja 2016. priobalje Ekvadora pogođeno potresom magnitude 7,8. Provincija Manabí i područje Mante, gdje posluje najveći dio ekvadorskog ribarskog sektora, teško su pogođeni. Prijavljena je velika materijalna šteta, među ostalim i na ključnoj infrastrukturi, što otežava stanje industrije prerade ribe u Ekvadoru.

               (8)

               S obzirom na okolnosti, razloge iz zahtjeva Ekvadora i dodatni nepovoljan utjecaj potresa na njegovu industriju prerade ribe, Ekvador bi trebao imati koristi od privremenog odstupanja od zahtjeva iz članka 55. stavka 2. točke (a) Delegirane uredbe (EU) 2015/2446 u skladu s člankom 64. stavkom 6. drugim podstavkom točkom (a) Uredbe (EU) br. 952/2013. Stoga bi materijale s podrijetlom iz Kolumbije, Perua, Kostarike, El Salvadora, Gvatemale, Hondurasa, Nikaragve i Paname upotrijebljene za proizvodnju pripremljene i konzervirane tune i prugastog bonita razvrstanih u podbroj HS-a 1604 14 te pripremljene i konzervirane tune i prugastog bonita ili ostale ribe roda Euthynnus iz podbroja KN-a 1604 20 70 trebalo smatrati podrijetlom iz Ekvadora ako su ispunjeni određeni uvjeti.

               (9)

               Kako bi se izbjegao poremećaj trgovine i olakšalo postizanje ciljeva tarifnih povlastica odobrenih Ekvadoru na temelju Uredbe (EU) br. 1384/2014, privremeno odstupanje trebalo bi obuhvatiti razdoblje od 1. siječnja 2016. do 31. prosinca 2016.

               (10)

               Kad je riječ o dokazu o podrijetlu koji se može upotrebljavati za materijale s podrijetlom iz Kolumbije, Perua, Kostarike, El Salvadora, Gvatemale, Hondurasa, Nikaragve i Paname, kumulacija se može primjenjivati i na temelju dokaza o podrijetlu utvrđenog Sporazumom o trgovini između Europske unije i njezinih država članica, s jedne strane, i Kolumbije i Perua, s druge strane, odnosno Sporazumom o pridruživanju između Europske unije i njezinih država članica, s jedne strane, i Srednje Amerike, s druge strane (8).

               (11)

               Kako bi se zajamčilo da mjere potrebne za primjenu kumulacije s Kolumbijom, Peruom, Kostarikom, El Salvadorom, Gvatemalom, Hondurasom, Nikaragvom i Panamom pravilno funkcioniraju, Ekvador treba osigurati da su uspostavljene mjere u području upravne suradnje.

               (12)

               Kako bi se omogućilo učinkovito praćenje funkcioniranja odstupanja, nadležna tijela Ekvadora trebala bi na kraju primjene odstupanja priopćiti Komisiji pojedinosti potvrda o podrijetlu Form A izdanih u okviru odstupanja.

               (13)

               Kako bi se izbjeglo daljnje kašnjenje u primjeni odstupanja, ova bi Uredba trebala hitno stupiti na snagu.

               (14)

               Mjere predviđene u ovoj Uredbi u skladu su s mišljenjem Odbora za carinski zakonik,

         DONIJELA JE OVU UREDBU:
   Članak 1.
   1.   Za potrebe kumulacije iz članka 86. stavka 1. točke (b) Uredbe (EEZ) br. 2454/93 i odstupajući od članka 86. stavka 2. točke (a) te Uredbe, u razdoblju od 1. siječnja 2016. do 30. travnja 2016. Ekvador ima pravo na upotrebu materijala s podrijetlom iz Kolumbije, Perua, Kostarike, El Salvadora, Gvatemale, Hondurasa, Nikaragve i Paname za proizvodnju pripremljene ili konzervirane tune i prugastog bonita razvrstanih u podbroj HS-a 1604 14 te pripremljene ili konzervirane tune, prugastog bonita ili ostale ribe roda Euthynnus iz podbroja KN-a 1604 20 70.
   Dokaz o podrijetlu za proizvode iz prvog podstavka sastavlja se u skladu s člankom 97.l Uredbe (EEZ) br. 2454/93.
   2.   Za potrebe kumulacije iz članka 55. stavka 1. točke (b) Delegirane uredbe (EU) 2015/2446 i odstupajući od članka 55. stavka 2. točke (a) te Uredbe, u razdoblju od 1. svibnja 2016. do 31. prosinca 2016. Ekvador ima pravo na upotrebu materijala s podrijetlom iz Kolumbije, Perua, Kostarike, El Salvadora, Gvatemale, Hondurasa, Nikaragve i Paname za proizvodnju pripremljene ili konzervirane tune i prugastog bonita razvrstanih u podbroj HS-a 1604 14 te pripremljene ili konzervirane tune, prugastog bonita ili ostale ribe roda Euthynnus iz podbroja KN-a 1604 20 70.
   Dokaz o podrijetlu za proizvode iz prvog podstavka sastavlja se u skladu s člankom 76. Delegirane uredbe (EU) 2015/2447.
   3.   Nadležna tijela Ekvadora, od kojih je zatraženo izdavanje potvrde o podrijetlu Form A za proizvode iz stavaka 1. i 2., mogu se osloniti i na potvrdu o prometu robe EUR 1, koju izdaju nadležna tijela Kolumbije, Perua, Kostarike, El Salvadora, Gvatemale, Hondurasa, Nikaragve i Paname u skladu s odredbama Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane, odnosno Sporazuma o pridruživanju između Europske unije i njezinih država članica, s jedne strane, i Srednje Amerike, s druge strane.
   4.   Ekvador osigurava da su uspostavljene mjere u području upravne suradnje potrebne za primjenu kumulacije s Kolumbijom, Peruom, Kostarikom, El Salvadorom, Gvatemalom, Hondurasom, Nikaragvom i Panamom.
   5.   Smatra se da se upućivanje na „posebne okolnosti” iz članka 74. stavka 2. točke (a) Provedbene uredbe (EU) 2015/2447 primjenjuje na proizvode iz stavaka 1. i 2. za koje potvrda o podrijetlu Form A nije bila izdana u trenutku izvoza.
   Članak 2.
   Do 31. siječnja 2017. nadležna tijela Ekvadora dostavljaju Komisiji izjavu o količinama i vrijednostima za koje su izdane potvrde o podrijetlu Form A za potrebe odstupanja iz članka 1. stavaka 1. i 2. te serijske brojeve tih potvrda.
   Članak 3.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. kolovoza 2016.

            Za Komisiju

            Predsjednik

         Jean-Claude JUNCKER

      (1)  SL L 269, 10.10.2013., str. 1.

      (2)  Uredba (EU) br. 1384/2014 Europskog parlamenta i Vijeća od 18. prosinca 2014. o tarifnom postupanju za robu podrijetlom iz Ekvadora (SL L 372, 30.12.2014., str. 5.).

      (3)  SL L 354, 21.12.2012., str. 3.

      (4)  Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 253, 11.10.1993., str. 1.).

      (5)  Uredba (EU) br. 978/2012 Europskog parlamenta i Vijeća od 25. listopada 2012. o primjeni sustava općih carinskih povlastica i stavljanju izvan snage Uredbe Vijeća (EZ) br. 732/2008 (SL L 303, 31.10.2012., str. 1.).

      (6)  Delegirana uredba Komisije (EU) 2015/2446 od 28. srpnja 2015. o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije (SL L 343, 29.12.2015., str. 1.).

      (7)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.).

      (8)  SL L 346, 15.12.2012., str. 3.


title: Provedbena uredba Komisije (EU) br. 1118/2012 od 28. studenoga 2012. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (东山白芦笋 (Dongshan Bai Lu Sun) (ZOZP))

text:
               15/Sv. 24

               HR

               Službeni list Europske unije

               296

         32012R1118

               L 330/12

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 1118/2012
   od 28. studenoga 2012.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla ( (Dongshan Bai Lu Sun) (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
   budući da:

               (1)

            U skladu s prvim podstavkom članka 6. stavka 2. Uredbe (EZ) br. 510/2006, zahtjev Kine za registraciju naziva „
                   (Dongshan Bai Lu Sun)” je objavljen u Službenom listu Europske unije
                (2).

               (2)

               Kako Komisija nije primila ni jedan prigovor u smislu članka 7. Uredbe (EZ) br. 510/2006, taj je naziv potrebno upisati u registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. studenoga 2012.

            Za Komisiju, u ime Predsjednika

         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  SL C 99, 3.4.2012., str. 14.
   PRILOG
   Poljoprivredni proizvodi navedeni u Prilogu I. Ugovoru o EZ-u namijenjeni prehrani ljudi:

      Razred 1.6.   Voće, povrće i žitarice, u prirodnom stanju ili prerađeni

   KINA

       (Dongshan Bai Lu Sun) (ZOZP)